section_heading: Hustlers, Rhythm + Flow i nadolazeći drugi studijski album (2019. – danas)
paragraph_text: Cardi B nominirana je za pet nagrada na 61. dodjeli nagrada Grammy, među kojima su nagrade za album godine, najbolji rap-album i snimku godine ("I Like It"). Dana 10. veljače 2019. nastupila je na dodjeli nagrada i postala prva reperica koja je osvojila nagradu za najbolji rap-album kao samostalna glazbenica.<ref> Također je glazbenica s najviše nominacija na dodjeli Billboardovih glazbenih nagrada 2019. – njih 21, što je najveći broj nominacija u jednoj godini za bilo koju glazbenicu i treći najveći broj nominacija u godini općenito (Drake i The Chainsmokers u jednoj su godini nominirani u 22 kategorije).<ref> Ondje je osvojila šest nagrada, među kojima je i nagrada za prvu pjesmu na Hot 100, zbog čega je u karijeri dotad osvojila sedam nagrada – najveći broj nagrada za bilo koju repericu u povijesti.<ref> U članku Omaha World-Heralda prozvana je "najvećom repericom na svijetu."<ref>